અમદાવાદ: ગુજરાત વિધાનસભાની ચૂંટણીની જાહેરાત આ માસમાં ગમે ત્યારે થઇ શકે છે. આ સંકેતોના પગલે ભાજપ દ્વારા શરૂ થયેલી ગુજરાત ગૌરવ યાત્રાના સમાપન પ્રસંગે વડા પ્રધાન નરેન્દ્ર મોદી અને પક્ષના રાષ્ટ્રીય અધ્યક્ષ અમિત શાહ ગુજરાતની બે દિવસની મુલાકાતે આવશે. ત્યારબાદ વડા પ્રધાન નરેન્દ્ર મોદીની ઉપસ્થિતિમાં ભાજપના સાત લાખ પેજ પ્રમુખોનું ઐતિહાસિક સંમેલન યોજાશે, તેના માટે આ જ મહિનામાં ફરી એક વાર નરેન્દ્ર મોદી ત્રીજા સપ્તાહે રાજ્યની મુલાકાતે આવશે.